Minis lanvironman i eksplik lapros LWMA pour redistribye bann pti kontra netwayaz - Seychelles Nation\nAnvi sitiasyon ekonomik aktyel e kot plizyer pti kontrakter netwayaz zot kontra i sipoze terminen lafen sa mwan Zilyet, minis responsab pour lanvironnman in donn detay lo lapros ki lazans pour zesyon salte LWMA pe pran pour redistribye sa bann kontra netwayaz.\nMinis Wallace Cosgrow ti dan Lasanble Nasyonal yer bomaten pour reponn en kestyon lo sa size par manm elekte pour Baie Ste Anne Praslin, Churchill Gill.\nMsye Gill ti anvi konnen: Akoz ki minister pa konsider redistribisyon sa bann kontra pour ki plis dimoun ava benefisye avek en lanplwa pour soutenir zot fanmir dan sa letan difisil, si pou annan okenn benefis pour bann dimoun ki perdi kontra an konsideran lefe ki zot in travay pour bokou lannen e si minis ti okouran ki sa bann nouvo kontra ki’n fini ganny donnen pour menm landrwa kot sa dimoun ki’n perdi ti pe fer, pe kout pli ser?\nMinis ti eksplike ki lapros ki LWMA pe pran pour redistribye kontra se pour donn kontra avek bann kontrakter ki’n fini gannyen me anmenmtan plas bann kontrakter ki’n perdi kontra lo bann sit ki pe retender me pa ankor ganny nouvo dimoun. Sa i vedir ki en travay detaye pe ganny fer pour revwar balizaz e pri kontra pour asire ki sa ki’n tender e ganny donnen en kontra i kapab antre lo son sit san okenn difikilte. Fodre note ki sa redistribisyon pou enn tanporer ziska omwen lafen lannen letan ki rezilta dezyenm round tender i sorti.\nMinis ti dir ki LWMA in reisi termin sa legzersis pour tou semen, bin sites, bus shelter, lans ek sit lanbelisman lo Praslin.\nI ti fer resorti ki bann kontrakter lo Praslin pa pour perdi zot travay sa lannen. Lo Mahe menm legzersis in fini ganny fer lo tou sit lanbelisman enkli lo Ile Perseverance, partou dan lavil, lo highway ziska erport.\nMinis Cosgrow in dir ki parkont sa menm legzersis pour bann kontra semen, bin ek bus shelters dan bann distrik lo Mahe i pli konpleks alors i pou arive ki serten kontrakter aktyel pou bezwen ganny termin zot kontra akoz i annan en limit lo kantite proze ki ganny met lo tender e sa pou depan lo kantite kontra ki’n deza ganny donnen konpare avek bidze ki mars avek sak proze.\nDan ka netwayaz larivyer, Minis Cosgrow in eksplike ki son minister pa pe konsider redistribisyon sa bann kontra anvi ki kou ki sa pou anmennen lo gouvernman pou tre o.\n«An 2018 ti annan en demann par en manm Lasanble pour ki sa bann landrwa i ganny divize ankor pour ki plis bann pti kontrakter i benefisye avek en kontra anba sa progranm netwayaz. Minister ti konsider sa sizesyon me anfezan sa nou’n vwar ki kou progranm netwayaz larivyer ek lanmar in sorti 6.1 milyon roupi par an pour ariv 21.2 milyon par an,» Minis Cosgrow ti dir.\nI ti azoute ki pour netwayaz lanmar ek larivyer, lakantite kontra in osi ogmante sorti 14 pour ariv 60, ki en logmantasyon plis ki 400%.\nMinis ti azoute ki son minister pe fer son mye pour pa termin okenn kontra anvi sitiasyon ekonomik aktyel. I ti dir kantmenm i pou arive dan serten ka kot redistribisyon pa pou kapab ganny fer e la pou annan kontrakter ki pou vwar zot kontra terminen.\nSa i pou osi leka kot i konsern netwayaz bann lekol e departman lasante me in dir toudmenm ki i annan striktir e loportinite ki gouvernman in met anplas atraver departman finans ek departman lanplwa pour sa bann kontrakter ki trouv zot san en kontra aparti le 1er Zilyet.\nAnsa ki konsern benefis pour bann dimoun ki perdi kontra an konsideran lefe ki zot in travay pour bokou lannen, Minis Cosgrow in dir ki i annan en diskisyon lo size merit konpansasyon pour sa bann travayer baze lo demann ki’n soumet avek gouvernman anmenmtan ki fodre note ki sa sekter i touzour reste contract for service ki fer sa demann i bezwen ganny analize o-profon par gouvernman avan ki okenn desizyon i ganny pran.\nI ti dir ki toudmenm dan limedya kontrakter ek zot bann travayer ki ganny afekte par en tel desizyon ava kapab ganny abzorbe anba progranm ki SETS pe ofer kot i annan de group spesifik relye avek netwayaz e proze lanvironnman. Pour plis lenformasyon bann kontrakter konsernen i ganny demande pour kontakte landrwa kot zot ti annan kontra avan ki zot kontra ti ganny terminen.\nMinis i dir son minister i okouran sa sitiasyon kot kou pou pli eleve pour trwa rezon e sa i:\n- logmantasyon dan kantite landrwa pour netwaye,\n- kou mendev pour fer sa bann travay ek lezot lozistik ki bann kontrakter pou bezwen in ogmante, frekans netwayaz osi in ogmante pour serten landrwa baze lo demann piblik e lotorite distrik,\n- standar/kalite netwayaz ki pa lo nivo ki osi koute.\nTi osi annan plizyer lezot kestyon siplemanter lo sa size ki ti swiv.\nAlexandria Faure promoted deputy Clerk to the National Assembly | 23.10.2020


Zozef ek Mari i anmenn Zezi kot tanp | Lavi Zezi\nLIR AN Alur Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Kreol Seselwa Lingala Luganda Luo Macedonian Macua Malagasy Malay Maltese Mauritian Creole Maya Moore Myanmar Nigerian Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sena Sepedi Serbian Serbian (Roman) Shona Silozi Sinhala Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nSa zanfan ki ti’n ganny promet\nZEZI I GANNY SIRKONSI E PLI TAR I GANNY ANMENNEN KOT TANP\nOlye retourn Nazaret, Zozef ek Mari i reste Betleenm. Ler Zezi i annan wit zour, i ganny sirkonsi parey Lalwa ki Bondye ti donn nasyon Izrael i demande. (Levitik 12:2, 3) I osi koutim pour donn sa pti baba son non sa zour. Zis parey lanz Gabriyel ti’n demann zot, zot apel zot pti garson Zezi.\nPlis ki en mwan in pase, i fer 40 zour depi ki Zezi in ne. Kote son paran i anmenn li aprezan? Kot tanp Zerizalenm, ki pa tro lwen avek kot zot pe reste, zis detrwa kilomet. Dapre Lalwa, 40 zour apre ki en manman i ganny en pti garson i bezwen al kot tanp e fer en lofrann pour li kapab ganny pirifye.—Levitik 12:4-8.\nSanmenm sa ki Mari i fer. I anmenn de pti zwazo konman son lofrann. Sa i montre nou ki Zozef ek Mari i pov. Dapre Lalwa, en manman i devret ofer en zenn mal mouton ek en zwazo. Me si i napa ase larzan pour ofer en mal mouton, i kapab ofer de tourtrel oubyen de pizon. Vi ki Mari napa ase larzan, sanmenm sa ki i ofer.\n“I TI’N ARIV LER POUR ZOT GANNY PIRIFYE”\nAn Izrael, ler en madanm ti ganny en pti baba, i ti ganny konsidere konman enpir pour en serten letan. A lafen sa peryod letan, i ti bezwen ofer en lofrann brile konman en sakrifis pour li ganny pirifye. Sa ti fer tou dimoun rapel ki en paran enparfe i transmet pese avek son zanfan. Zezi ti parfe e sen. (Lik 1:35) Kantmenm sa, Mari ek Zozef ti al kot tanp “pour zot ganny pirifye” dapre Lalwa e zot ti anmenn Zezi “pour prezant li devan Zeova.”—Lik 2:22.\nLer Zozef ek Mari i kot tanp, en msye aze i apros zot. I apel Simeon. Bondye in revel avek li ki avan i mor, i pou vwar Kris, andotmo, sa Mesi ki Zeova in promet. Sa zour, lespri sen i gid Simeon pour li vwar Zozef, Mari ek zot pti baba dan tanp. Simeon i pran sa pti garson dan son lebra.\nAvek sa pti baba dan son lebra, Simeon i remersye Bondye e dir: “Aprezan, Souvren Senyer, ou pe les ou lesklav al anpe dapre sa ki ou’n dir, parski mon’n vwar sa enn ki pou anmenn delivrans ki ou’n anvoye devan tou pep. I pou en lalimyer ki pou tir sa vwal ki anpes bann nasyon vwar kler e i pou en laglwar pour ou pep Izrael.”—Lik 2:29-32.\nZozef ek Mari i etonnen ler zot tann sa. Simeon i beni zot e dir Mari ki gras a son garson “bokou dimoun Izrael pou tonbe e lezot pou releve.” I osi dir li ki a lavenir i pou dan en sitan gran sagrinasyon ki i pou konmsi en gran lepe pou’n pers li.—Lik 2:34.\nI annan en lot dimoun ki la sa zour. I apel Ann, en madanm profet ki annan 84 an. Anfet, i toultan dan tanp. Dan sa menm moman, i vin kot Zozef, Mari ek Zezi. Ann i konmans remersye Bondye e koz lo Zezi avek tou bann ki pare pour ekoute.\nPa Zozef ek Mari i vreman kontan ler zot vwar tousala! Definitivman tousala i fer zot asire ki zot garson i sa Enn ki Bondye in promet.\nKan en pti baba Izraelit ti ganny donnen son non?\nKi en manman ti bezwen fer ler son pti garson i ganny 40 zour? Dapre lofrann ki Mari ti ofer, ki nou aprann konsernan Mari?\nLekel ki ti rekonnet Zezi kot tanp e ki zot ti fer?